./data/phi0978/phi001/phi0978.phi001.perseus-lat2.xml
Pliny the Elder
moenia eius collegereambitu imperatoribus censoribusque Vespasianis anno conditae DCCCXXVI m  p  XIII CC, conplexa montes septem ipsa dividitur in regiones XIIII, compita Larum CCLXV eiusdem spatium mensura currente a miliario in capiteRomani fori statute ad singulas portas, quae sunt hodienumero XXXVII, ita ut XII portae semel numerenturpraetereanturque ex veteribus VII, quae esse desierunt,efficit passuum per directum XX M  DCCLXV  ad extremavero tectorum cum castris praetoriis ab eodem miliario pervicos omnium viarum mensura colligit paulo amplius LX p quod si quis altitudinem tectorum addat, dignam profectoaestimationem concipiat fateaturque nullius urbis magnitudinem in toto orbe potuisse ei comparari  clauditur aboriente aggere Tarquini Superbi, inter prima opere mirabill; namque eum muris aequavit qua maxime patebataditu plano  cetera munita erat praecelsis muris aut abruptis montibus, nisi quod exspatiantia tecta multas addidere urbes